
din Nisa, în paralel cu activitatea de violonistă concertistă, de profesor de vioară și de 
cercetător. În anul 2010 câștigă, în urma unui concurs extrem de dificil titlul cel mai înalt de 

„professeur agrégé" în cadrul Educaţiei Nationale franceze, iar din 2011 lucrează si la 


Universitatea Paris 13. Activitatea muzicală atât ca interpret, profesor și cercetător este 
bogată, Liliana-Isabela Apostu fiind invitată să susțină concerte, conferințe și master-class la 
nivel internaţional, dar ea colaborează, de asemenea, foarte mult cu România, mai ales cu 
principalele universităţi din ţară, la Cluj-Napoca, București, Timișoara, lași. 


REZUMAT 


Peisajul actual al muzicii franceze, ca și cel mondial de altfel, a devenit foarte eteroclit. 
O tendinţă din ce în ce mai mare spre metisaje de genuri, forme, elemente muzicale 
(melodice, ritmice, timbrale, etc.) se face simțită în muzica de scenă actuală, muzicienii, 
(interpreti-creatori de cele mai multe ori) urmărind realizarea de creaţii originale, care să-i 
poată distinge de alte grupuri sau de alti muzicieni. Jerez le Cam, cu ansamblurile sale de 


1 [n Franţa se desemnează prin termenul de „muzică populară” nu atât stilul folcloric, cât cel al difuzării 
muzicale în sens larg, sau, mai bine spus, muzica de scenă opusă ca principiu compozițiilor de stil 
„savant”. 

scenă, reprezintă prin lucrările sale această direcţie creatoare în Franţa, mai ales datorită 
întâlnirii muzicale cu românul Marian lacob Măciucă, elementele muzicii folclorice 
dobrogene îmbinându-se într-o manieră interesantă cu cele argentiniene, realizată câteodată 
pe canavasul structural al muzicii savante, dar lăsând loc si improvizatiei spontane 
jazzistice. 


Cuvinte cheie: world-jazz, geampara, tango, creaţii originale, metisaj muzical român- 
argentinian 


1. Prezentarea ansamblurilor „Jerez le Cam” pe scena muzicală franceză 


Jerez le Cam este numele generic al mai multor formaţii cu configuraţie 
variabilă, care se poate declina în duo, trio, cvartet, cvintet, până la dimensiunile 
unei orchestre mai mari sau mai reduse, formate din diverse instrumente 
(aparținând instrumentarului savant, tradițional, folcloric sau chiar de muzică 
veche, barocă). Componenţa acestor ansambluri se modifică atât în funcție de 
repertoriul prezentat pe scenă, cât si în funcţie de compoziţiile originale propuse 
pentru diverse instrumente, care îşi combină timbrurile într-o manieră interesantă. 

Dar baza ansamblului este constituită de către Gerardo Jerez le Cam, 
pianist şi compozitor de origine argentiniană si de către Marian lacob Măciucă!, 
violonist de origine română, care participă prin spontaneitatea sa muzicală la 
creaţiile grupurilor respective si își aduce contribuţia mai ales prin improvizatiile 
spontane în stil popular românesc. 

Marian lacob Măciucă s-a născut la Tulcea, în Dobrogea, pe 3 februarie 
1967. Când părinţii si profesorii din orașul natal i-au descoperit talentul muzical 
deosebit, l-au trimis să studieze la Liceul de Muzică George Enescu din Bucuresti, 
pe care l-a absolvit în anul 1985. Din 1992 violonistul a imigrat în Franţa, locuind 
din acel an în orașul Nantes. La începuturile carierei sale de violonist în noua sa 
patrie, el a întâlnit alti muzicieni imigranţi din ţările de Est, mai ales ruși, maghiari, 
cu care care a realizat multe concerte și schimburi muzicale interesante la nivel 
stilistic şi interpretativ. Timp de trei ani el a participat ca violonist atât la 
petrecerile de la restaurantul rusesc Petrouska, în compania diverșilor muzicieni de 
origine est-europeană, cât si la diverse spectacole cu caracter folcloric, integrând în 
maniera sa de a cânta aceste influențe exterioare, grefate pe fondul muzical 
românesc, mai ales cel dobrogean, și care constituie „bagajul său muzical” încă din 


1 Marian lacob Măciucă este un violonist pe care l-am întâlnit acum 15 ani la Nantes, oraș în care am 
activat în anul 2000 în orchestra internaţională de tineri interpreţi, ca violonistă. Partea „biografică” a 
interpretilor formaţiei „Jerez le Cam” mi-a fost comunicată direct de către aceştia, pentru buna realizare 
a articolului de față. 

copilărie. Întâlnirea sa cu muzicianul Gerardo Jerez le Cam a constituit pentru el 
însă un fel de ,revelatie" muzicală, stilul acestuia dezvoltând la Marian Iacob 
Măciucă o nouă perspectivă care, după spusele violonistului: «nu seamănă cu 
nimic, din contră, pare ceva ciudat». El adaugă de altfel: 


„De-a lungul carierei am colaborat cu multi muzicieni de jazz francezi, și, 
colaborând cu ei, mi-am îmbogăţit foarte mult stilul de interpretare. Nici eu 
nu mai întelegeam ce fac! De exemplu, Jean Marc Padovani, saxofonist și 
compozitor, cu care am cântat câțiva ani buni în cvartetul Chant du monde, a 
fost un foarte bun colaborator cu care am realizat turnee în multe ţări, chiar si 
în România sau în ţări din Africa! Dar, de-a lungul acestor 23 de ani, am fost 
un „fidel” interpret a muzicii lui Gerardo Jerez le Cam! Discografia si 
numărul de concerte sunt o mărturie! Că ne place, că nu ne place! Dar nici 
muzica clasică nu m-a părăsit niciodată.”! 


Gerardo Jerez le Cam este născut pe 5 octombrie 1963 la Buenos Aires, în 
Argentina. Dorinţa lui de a regăsi originile europene ale părinţilor săi (tatăl fiind 
francez si mama spaniolă), dar împins si de o curiozitate de a descoperi Europa 
despre care a auzit vorbindu-se în jurul său înca din fragedă copilărie, l-au făcut să 
se hotărască să emigreze în Franţa, unde s-a și stabilit în anul 1992. Cu toate că 
initial a studiat pianul, pe care îl stăpânește cu o măiestrie de invidiat, el afirmă cá 
faptul de a deveni compozitor l-a dominat în asa măsură încât ambițiile sale 
muzicale au fost orientate cu prioritate în acest sens. Aceasta nu îl împiedică să fie 
un foarte bun pianist concertist! Dar, după ce a asimilat repertoriul clasic, el a 
căutat surse de inspiraţie în domeniul pianistic din muzici diferite: tangoul și 
folclorul argentinian, muzicile africane, balcanice si jazz-ul. Interpretarea pentru el 
este un act de libertate extraordinară, de comuniune cu publicul. De aceea nu îi 
place să cânte „de două ori în același fel”, iar în domeniul componistic acest aspect 
este esenţial: fiecare muzician trebuie să improvizeze pe scenă în cadrul diferitelor 
lucrări, de fiecare dată în concert! 

După ce a absolvit studiile la Conservatorul Dipolito din Buenos Aires, 
Gerardo Jerez le Cam s-a perfectionat cu pianistul-compozitor Alberto Mercanti si 
i-a avut ca profesori de muzicá de camerá si de interpretare pe Jose Bondar, Lejrko 
Spiller si Juarez Johnson. Activitatea muzicalá in Argentina nu s-a limitat numai la 
interpretare, el a dirijat companii de operá sau a constituit diverse formatii de 
muzicá clasicá, contemporaná, de folclor si de tango. 

Ajuns în Franţa în 1992, îl întâlnește pe violonistul Máciucá Marian Iacob, 
care cânta deja cu alti muzicieni originari din ţările est-europene. Aceștia îi relevă o 
influenţă fundamentală utilizată în limbajul lui componistic actual. Diverse 


1 Aceste citate fac parte dintr-un interviu realizat cu violonistul în ceea ce privește activitatea sa 
muzicală în Franţa. 

formaţii pentru scenă vor fi create în acest context: Cuarteto Jerez, Translave iar mai 
recent grupurile Jerez le Cam, sub configuraţie variabilă de trio sau cvartet, cu 
instrumente inedite pe lângă formula de bază alcătuită din duo-ul vioară-pian 
(Măciucă - Jerez le Cam). 

În afară de compoziţiile şi colaborările sale, Gerardo Jerez le Cam 
abordează cu același entuziasm creaţiile pentru spectacole. Astfel, el a 
realizat muzica pentru următoarele producţii: Pas ă deux, Charbons ardents, Anque 
moi, Comment je suis devenu une agence de tourisme cubaine cu Eduardo Manet, 
scenografia de Camila Saraceni; La grande Magie, Dormez, je le veux si Vinetta pusá 
în scenă de către Lisa Wurmser. 

Interpretul Jerez le Cam a colaborat ca pianist si cu alti muzicieni sau 
orchestre de renume, precum: Juan Jose Mosalini, Raul Barbosa, GOTAN 
PROJECT, Julia Miguenes, Sandra Rumolino, Raul Garelo, Tomas Gubitsch, 
Osvaldo Calo, Orchestre National des Pays de la Loire, Orchestre National de l'Ile 
de France. 

Printre creaţiile sale cele mai recente le amintim pe următoarele: Barok 
tango, Tangos para Bach, Sonatas tangueras, Raices. Multe compozitii au fost realizate 
pentru orchestra din Saint Nazaire si pentru Orchestra Filarmonicá din Nantes. 
Cantatele Imigrantes sunt o comandá a ansamblului vocal-instrumental , Aria", iar 
lucrarea Las voces del silencio a fost realizată în colaborare cu comunitatea Wichi din 
Nordul Argentinei. 

Gerardo Jerez le Cam l-a întâlnit pe Marian Máciucá în anul 1992. 
De atunci cântă tot timpul împreună. Ceea ce îi place foarte mult la Marian este 
ușurința acestuia de a improviza si de a trece rapid de la stilul savant la muzica 
populară, fie ca este vorba de cea românească, de cea de inspiraţie argentiniană 
(mai ales tango-ul), cât și de alte influențe muzicale exterioare pe care le-a asimilat 
de-a lungul anilor, fiind tot timpul în contact cu muzicieni aparţinând unor 
orizonturi culturale diferite. 

Gerardo spune ca ceea ce l-a marcat cel mai mult în întâlnirea cu 
muzicianul român este această posibilitate de a se apropia de muzica tradițională 
românească, mai ales cea din zona dobrogeană, pe care el o consideră ca fiind 
marcată de multi-culturalism prin influenţele turceşti, bulgărești, ucrainene, 
greceşti, pe care le-a asimilat în structuri muzicale specifice. În compoziţiile sale, 
Jerez le Cam a lucrat mult la transformarea geamparalelor dobrogene, astfel încât 
acestea sau elementele lor specifice de limbaj, fragmente melodice, ritmice, etc., să 
fie integrate armonios în compoziţiile sale proprii. El explica absenţa ritmurilor de 
7 timpi în muzica Americii latine, ritmuri pe care le integrează cu o mare 
dexteritate în compoziții datorită contactului cu muzica dobrogeană. Faptul că s-a 
născut în Argentina, unde contextul muzical este specific, mai ales într-o cultură 

dominată de muzica de tango, l-au influenţat în egală măsură, elementele folclorice 
muzicale specifice Argentinei fiind deasemenea foarte prezente în compozițiile 
sale. 

Gerardo Jerez le Cam are o formare completă de muzician, dar el se 
distinge mai ales ca pianist (interpret în propriile ansambluri) și compozitor. 
În timpul studiilor el a fost foarte interesat de lucrările compozitorilor din ţările 
Europei de Est precum Bartok, Kodaly, Stravinski, dar şi de lucrările lui Villa- 
Lobos sau ale lui Ginastera din America latină, justificând această apropiere prin 
faptul ca toti acești compozitori au modernizat limbajul muzical din prima 
jumătate a secolului al XX-lea prin reîntoarcerea lor la sursele populare ale muzicii, 
pentru a o îmbogăţi pe cea occidentală. El crede că demersurile tuturor acestor 
compozitori sunt la fel de importante si determinante ca si muzica sacră în evoluția 
muzicii occidentale. Astfel, timp de 30 de ani, Gerardo Jerez le Cam s-a aventurat 
în a îmbina armonios elementele de limbaj muzical aparținând celor două „lumi”: 
savantă şi populară, dar dorinţa sa a fost mai ales să ,steargá" orice diferenţă si 
frontieră între sursele muzicale ce l-au inspirat, tratându-le pe toate cu aceeași 
importanţă. El a numit stilul creat „tango balkanique” ca să desemneze într-un 
anumit fel proiectul său muzical, reducându-l astfel la influențele esenţiale, și 
aceasta mai ales din motive de difuzare, cu toate că influențele sunt multiple și că 
de fapt el descoperă tot timpul surse noi pe care le-ar fi ignorat; astfel, anumite 
compoziţii pot să conţină elemente provenite din jazz, din muzica africană sau să 
amintească de lucrări ale altor compozitori precum Bach sau Ravel. Toţi muzicienii 
cu care Jerez le Cam colaborează pentru proiectele sale sunt lectori-improvizatori si 
au particularitatea de nu a cânta de două ori la fel aceeași piesă pe scenă. 
Doar înregistrările în studio reflectă cel mai bine partiturile scrise, caz în care 
muzicienii respectă cu strictețe ceea ce compozitorul a notat. 

Compozitorului îi place să lucreze mai ales asupra combinării inedite de 
timbruri instrumentale. Astfel, întâlnirea în aceeași lucrare a bandoneonului și 
tambalului este foarte originală în istoria muzicii, acestea fiind instrumente 
caracteristice în muzica populară de origine. 


2. Una dintre sursele de inspiraţie muzicală: geamparaua dobrogeană 


Geamparaua este definită ca un „dans popular românesc cu o mișcare 
vioaie”, care ar mai purta numele si de „nuneasca”, dansul de după ospátul de 
cununie de la nunţi, practicat în zona Dobrogei. Caracteristica muzicală cea mai 
evidentă este prezenţa ritmurilor „asimetrice”, definite de Constantin Brăiloiu ca 
„aksak” si de către Bela Bartók ca „bulgare”. Brăiloiu numește acest ritm specific 

dobrogean „aksak”, inspirându-se din teoria muzicală turcească : 


„Eu am propus mai demult să se înlocuiască acest termen uzual «bulgar», din 
punctul meu de vedere inadaptat, cu acela, mult mai general, de «aksak», 
împrumutat din teoria turcească (...) Aksakul diferă de ritmul clasic prin 
anumite particularităţi ale sale de a fi, dar îi și seamănă din alte puncte de 
vedere. El diferă prin «iregularitatea» sa specifică, prima cauză fiind utilizarea 
constantă a două unităţi de durate: scurtă și lungă, în loc de una singură. Şi 
mai mult, între aceste două durate, domnește un raport aritmetic «irațional», 
pentru noi surprinzător, care oferă melodiilor scrise în ritm aksak un caracter 
«şchiopătat»”.] 


Ritmica geamparalelor (acest cuvânt însuși are origini turceşti şi persane, 
desemnând patru bucăţi de lemn pe care dansatoarele le lovesc în timpul jocului 
popular) aparţine mai multor popoare locuind în jurul Balcanilor, cum ar fi turcii, 
bulgarii, grecii, albanezii, dar el poate fi întâlnit şi la români, la maghiari, la 
armeni, la indieni sau la unele popoare africane. Particularitatea esenţială a 
ritmului aksak este combinatorica sa inegală, în raport de 2:3 sau de 3:2. Aceste 
diverse unități se măsoară de obicei având ca etalon „optimea” si nu „pătrimea” ca 
în sistemul tradițional european. Accentele au o foarte mare importanță deoarece 
în funcţie de acestea se realizează echilibrul frazării muzicale. Piesele care sunt în 
măsura de 7/8, cum e cazul geamparalelor, pot fi cântate printr-o diviziune metrică 
de 2+2+3 sau de 2+3+2 sau de 34242. 

Exemplul următor, care este o geampara din zona dobrogeană, indică prin 
notația respectivă o divizare in 2+2+3. Remarcám de asemenea o structură formală 
muzicală clară, bazată pe fraze de 4 măsuri, primele două „antecedente, si 
următoarele două „consecvente”. Fiecare frază se repetă de două ori, înainte de a 
se trece la următoarea. Putem astfel schematiza această melodie sub forma frazelor 
A, B, C, D, fiecare repetându-se de două ori. Cum piesa este de dimensiuni scurte, 
ea se repetă de mai multe ori da capo, în cadrul unui taraf tradițional fiind posibil ca 
fiecare instrument melodic să reia melodia la rândul său, în timp ce instrumentele 
acompaniatoare realizează suportul armonic pe măsura dezvoltării travaliului 
melodic. O posibilă „armonizare” este cea propusă în exemplul dat, dar 
bineînţeles, pot fi găsite de către interpreţi şi alte posibilități? Un alt aspect 
important în geamparalele dobrogene este prezența cromatismelor descendente în 
jurul cărora se „brodează” melodia. Astfel, în secțiunea C putem observa un astfel 


1 Constantin Brăiloiu, Opere, Bucureşti, Editura Muzicală, ediţie bilingvă româno-franceză sub îngrijirea 
Emiliei Comisel, 1969, vol. I, p. 243. 

2 Se utilizează aici notația armonică ,anglo-americaná", tot mai des folosită și de multi compozitori 
actuali, dar și fiindcă Gerardo Jerez le Cam însuși precizează astfel traseul armonic la țambal, cum vom 
constata din partiturile prezentate pentru analiză. 

de procedeu plecând de la nota la de la care se merge descendent treptat: sol#, fa 
dublu f, fait, etc... pâna la dot, când melodia se reînscrie într o zonă armonică 
diatonică. 

Aceste câteva procedee specifice geamparalei tradiţionale româneşti vor fi 
comparate cu anumite elemente de limbaj prezente în lucrările lui Gerardo Jerez le 
Cam. 


Exemplul 1: 


Geampara 
A, A, B, B, C, C, D, D 

3. Tangoul argentinian, altă sursă importanti ce influenteaza creaţiile 
ansamblului 


Tango-ul este un gen muzical dar si un dans pentru cupluri, de origine 
argentiniană, apărut la sfârșitul secolului al XIX-lea în regiunea Rio de la Plana, 
unde se află Buenos Aires și Rosario în Argentina precum și Montevideo în 
Uruguay. Muzica de tango este realizată într-o măsură binară, fie de 2/4, fie de 4/4 
timpi, fiind dedicată mai ales dansului, iar anumite accente ritmice marchează 
muzical pașii de dans. Principalele forme ale tango-ului sunt tango-ul propriu-zis, 
milonga și anumite valsuri-tango. 

Bandoneonul va deveni unul din instrumentele cele mai reprezentative 
utilizate în muzica de tango. Orchestrele de tango erau formate în majoritate din 
instrumente cu coarde. Bandoneonul a fost inventat în Germania, în jurul anilor 
1830, pentru a face faţă cererii tot mai accentuate a unor muzicieni de a dispune de 
un instrument ce putea permite cântatul în toate tonalitátile. În 1854, bandoneonul 
a fost prezentat la Expoziţia Universală de la Londra. Muzicianul Alexandru Nuca, 
chitarist român de formaţie, dar care a adoptat și bandoneonul ca instrument de 
concert, mai ales pentru a cânta tango-uri, afirmă în legatură cu acest instrument : 


„Bandoneonul este un instrument inventat târziu, pe la 1830, în Germania. 
A fost inventat pentru a se cânta muzică religioasă în bisericile mici sau la 
slujbe mobile, portabile, în locaţii unde nu aveau orgă. Soluţiile constructive 
principale care îl disting față de acordeon sunt: plăcuţe de zinc pentru 
muzicute, burduf mare pentru note lungi continue, dispunerea a 2 note diferite 
pe aceeași supapă de aer pentru a nu vibra precum la acordeon, vibraţie care 
creează un sunet mai difuz. Are un registru de cinci octave și poate imita orga, 
instrumentele de suflat — flaut, trompete — având un spectru sonor bogat si 
armonice frumoase, precum si un set de tranzienti timbrali de o frumusețe 
deosebită.”! 


Repertoriul inițial pentru bandoneon cuprindea mai ales piese folclorice 
din ţările Europei Centrale si de Est, dar la sfârşitul secolului al XIX-lea el ajunge si 
pe teritoriul Argentinei, devenind instrumentul emblematic al tangoului. Alfred 
Arnold va fi marca de fabricaţie cea mai cautată, tango-ul fiind legat de „Doble A”, 
constructor adoptat de către toti profesioniștii; sunetul acestei mărci instrumentale 
constituie și în ziua de azi o sonoritate de referință. Moda tango-ului apare rapid în 
Europa, pe lânga jazz-ul american, iar între cele două Razboaie Mondiale atelierele 
de fabricare a bandoneonului cunosc o epocă glorioasă, mai ales pentru faptul că 
acesta se exporta masiv înspre Argentina. Un declin al tango-ului precum și al 
fabricaţiei de bandoneoane se produce către anul 1965, dar acest declin va fi de 
scurtă durată, pentru că, prin anii 1980, tango-ul revine în actualitate mai ales 
datorită compozițiilor lui Astor Piazzolla, cel ce va deveni un muzician de 
reputație mondială. Bandoneonul capătă importanță mondială la rândul său iar 
tango-ul devine un gen muzical ,metisat" cu elemente din culturi populare dintre 
cele mai diverse: jazz, „world music” sau muzică contemporană, ceea ce a condus 


1 Alexandru Nucă este un muzician foarte cunoscut în lumea muzicală a Capitalei, el a lucrat și lucrează 
încă cu multi interpreti renumiţi de muzică ușoară, cum ar fi: Mădălina Manole, Gabriel Cotabiță, 
Aurelian Temișan, Pasărea Colibri, Talisman. Din 1996, Alexandru a lucrat la Real Midas Studio; el are 
de asemenea o activitate si ca inginer de sunet, compozitor, aranjor, producător, fiind în acelati timp 
interpret în diverse grupuri si chitarist sau bandoneonist si în anumite formaţii de tango. 

la o producţie masivă de noi instrumente la începutul secolului al XXI-lea, acestea 
fiind inspirate de faimoasele „Doble A” din anii 1920-1930. 

În ceea ce privește tango-ul, el apare ca gen muzical în comunităţile negre 
provenite din vechile familii de sclavi ale Americii Latine, în aproape aceeași 
perioadă în care blues-ul apare în comunităţile negre din America de Nord! Sensul 
cuvântului „tango” are multe semnificaţii, printre care: „locul unde se plasau 
sclavii negri înainte de a fi imbarcati"!. Mai târziu, „tango” va fi locul unde sclavii 
erau vânduți, sau diverse alte sensuri vor semnifica „locul unde se depuneau 
tamburinele? negrilor” sau chiar «dansurile si cântatul cu tambururi ale negrilor». 
În orice caz, la origini, acest termen era legat de existența sclavilor negri din 
America Latină şi până la sfârșitul secolului al XIX-lea nu era încă vorba de o 
formă muzicală sau de un dans bine definite, ci de o multitudine de muzici şi de 
dansuri foarte diferite, mai mult sau mai puțin ritualizate, practicate de populațiile 
de origine africană. Dansurile europene la modă precum mazurca, valsul sau 
dansul scoţian vor fi influențate treptat de muzica si de dansurile negrilor africani, 
care la rândul lor vor primi influenţa europeană. Milonga face parte de asemenea 
din termenii cu un conţinut imprecis si de multe ori acesta se confundă cu tangoul 
propriu-zis. Michel Plisson explica: „Negrii, vechii sclavi, împrumută de la stapânii 
lor albi dansurile de cuplu pe care tradiţia africană le ignoră. Dansurile de salon 
europene cum ar fi «mazurca» sau «polca» se deformează prin contactul lor, 
pentru că negrii le investesc cu elemente culturale străine acestor dansuri."? Albii 
de asemenea imită dansurile africane și le transformă, ridiculizându-le prin mișcări 
caraghioase care amintesc de mișcările maimutelor. O alchimie se produce astfel 
între cele două culturi, astfel încât, la începutul secolului al XX-lea, tangoul și 
milonga se generalizează ca fiind dansuri de lupanar. Accentele acestor dansuri 
care se nasc îi vor incita şi pe muzicieni să modifice contururile muzicale; orchestre 
reduse încep să se formeze, în care chitara și flautul predomină la început, fiind 
înlocuite treptat cu bandoneonul care se impune progresiv. Tango-ul dansant 
prezintă la început un aspect provocator pe care il va pierde odată cu ascensiunea 
sa în clasele sociale „înalte”. Plisson rezumă rezultatul muzicii metisate în tango 
astfel : „o ritmică africană, muzicieni italieni cântând pe instrumente de origine 
germană melodii din Europa de Est pe texte provenind din zarzuela spaniolă”. 

Dar tango-ul este mai ales o tradiţie „care se deplasează”, cum după cum 
afirmă Nathalie Clouet*: „Această deplasare diferențiază tango-ul de toate 


1 Detalii în: Michel Plisson, Tango, du noir au blanc, ediţia a doua, Arles, Actes Sud, 2004. 

2 Vom numi cu acest cuvânt generic instrumentele de percuție ale africanilor, lovite cu mâna; in 
franceză — „tambours”. 

3 Plisson, op.cit. 

4 http://fr.wikipedia.org/wiki/Tango 

folclorurile, pentru a face din el o cultură a voiajului imigranţilor, cei care isi scriu 
romanul lor, pas cu pas, în orașul Buenos Aires. Acest roman este o carte deschisă 
şi cu o structură destrămată. Chiar și în acest oraș, argentinienii trăiesc ca voiajorii, 
cu un instrument sub braţ, cu o melodie gata de a fi „fluierată” în colțul buzelor, 
punând în practică teoria voiajului.” 

Prezentat în 1983 în cadrul Festivalului de toamnă de la Paris, spectacolul 
Tango Argentino a recreat o efervescenţă pentru acest gen muzical-coregrafic în 
întreaga Europă. Un turneu european a convins dansatorii contemporani că tango- 
ul nu este un simplu „dans-muzetă” depășit, ci constituie o sursă de inspiraţie 
nesfársitá pentru dansul contemporan. La Buenos Aires tango-ul ,renaste din 
propria cenușă”, iar la începutul anilor 1990 el cunoaște o explozie nemaiîntâlnită 
în toate țările europene. Tango-ul se democratizeazá astfel si, peste tot în lume, 
saloanele de tango si de milonga se dezvoltă din ce în ce mai mult. 

Din punct de vedere muzical, tango-ul este mai ales un „marș”, într-o 
măsură de 4/4 în care se accentuează timpii tari, 1 si 3, iar când este vorba de 
vals-tango se accentueazá timpul 1 din másurá. Dar unele tango-uri pot fi 
prezentate în „contra-timp”, caz în care se vor accentua timpii slabi, 2 si 4 dintr-o 
masură de 4/4. 


4. O creaţie originală în stil ethno-jazz pe geampara — tango 


Pentru a ilustra influențele muzicale prezentate anterior în creaţiile lui 
Jerez le Cam, propunem analiza unei lucrări intitulate Siete esquinas, concepută 
pentru cvartet. 

Cvartetul Jerez le Cam este format din vioară, pian, bandoneon si țambal 
(„o configurație nemaiîntâlnită până acum în toată istoria muzicii”, asa cum afirma 
compozitorul), reprezintă în mod foarte ilustrativ această combinaţie inedită între 
geamparaua dobrogeană si tango-ul argentinian „de concert", în stilul mai ales al 
lucrărilor lui Astor Piazzolla. 

Cum se poate „justifica” existenţa acestui cvartet original „Jerez le Cam”? 
Știm bine ca tandemul vioară-pian este deja prezent în muzica de cameră 
europeană încă de la sfârșitul epocii baroce. Bandoneonul a devenit instrumentul 
de predilecție pentru tango. Tambalul este un instrument cu coarde lovite care a 
fost inventat în Europa, dar el are ,strámosi" de origini diverse, variante ale 
acestui instrument existánd in muzica altor popoare, cum ar fi cele orientale (in 
Iran exista un instrument similar numit ,santur ") sau asiatice (Vietnam). Tambalul 

a fost introdus în tarafurile româneşti către sfârşitul secolului al XVII-lea și este 
principalul instrument de acompaniament specific muzicii practicate de lăutari: 
„Vioara si tambalul constituie principalul interes al orchestrei populare 
(românești), celelalte instrumente fiind folosite de obicei fie pentru a dubla 
armonia, a marca ritmul și a forma acompaniamentul. Vedem bine că din când 
în când un violoncel sau un clarinet destul de distinși rivalizează cu vioara și 
tambalul și sunt investiţi cu prerogative improvizatorii nelimitate, dar aceasta 
nu constituie decât o exceptie."! 


Însă precum compozitorul a afirmat-o, el a căutat să îmbine aceste 
instrumente atât pentru a explora combinarea inedită a sonoritátilor lor 
excepționale, cât şi pentru că muzicienii respectivi cântau deja împreună şi se 
înțelegeau bine atât din punct de vedere uman cât si muzical. Lucrarea este scrisă 
în ritm aksak de geampara, în măsura de 7/8 si în „ton” de la minor.? O introducere 
de 4 măsuri propune canavaua armonică la pian si la țambal si impune de 
asemenea ritmica divizionară a lucrării in schema 2+2+3, prin acordurile de la 
mâna dreaptă de la pian. Observăm că, deși baza armonică amintește de un suport 
inspirat din lăutăria românească, prin utilizarea de intervale si de salturi restrânse 
consonante de terță si de cvintă, acordurile pianistice sunt bazate pe none inversate 
care creează deja un climat „disonant” prin „fricţiunea” obținută prin 
suprapunerea verticală între 3 secunde alăturate : 


Exemplul 2: Siete esquinas, măsurile 1-4 

Aceste acorduri pianistice utilizate amintesc de asemenea de tehnicile de 
armonizare folosite deja de càtre Béla Bartók in majoritatea lucràrilor sale, pentru a 


1 Gheorghe Oprea, Folclorul muzical românesc, București, Muzica, 2002, p. 109. 

? Este vorba aici de „tonalitate " în sensul „generic " sau larg, pentru cá pe parcursul lucrării vom întâlni 
procedee de compoziţie care amintesc din punct de vedere al limbajului utilizat de întoarceri ce ne pot 
orienta mai ales înspre lucrările lui Bartók, cum ar fi : ambiguitatea minor-major, cromatisme diatonice 


de care vorbea muzicologul Gheorghe Firca etc. 

propune un acompaniament armonic disonant (deci modern!) compozițiilor sale 
de inspiraţie populară!. 

În timp ce pianul cântă mai mult sau mai putin (în funcţie de inspiraţia de 
moment a pianistului) notele scrise pe partitură, tambalistul trebuie să improvizeze 
pe bazele armonice date, ca în orice muzică de transmisie orală de altfel. 

Această scurtă introducere care corespunde din punct de vedere structural 
cu orice geampara tradiţională, (vezi ex. 1, fraza A) permite apariția melodiei de 
bază a lucrării, realizată fragmentar în stilul de «intrebare-raspuns» de către cele 
două instrumente melodice bandoneon-vioará (dar si ca «clin d'ceil» amintind de 
un contrapunct in stilul fugato al lui Bach, compozitor care este de asemenea in 
centrul preocupárilor componistice ale lui Gerardo Jerez le Cam). 

Acest contrapunct se concretizează în măsurile următoare, ,subiectul" 
format de bandoneon-vioară (între măsurile 5 şi 8) devenind „răspuns” la 
bandoneon, pe „contrasubiectul” de la vioară care se va transforma într-un fel de 
„ţiitură-tril” in stil de acompaniament popular românesc, pe reaparitia 
,Subiectului", de această dată la mâna dreaptă în scriitura de la pian, ce cântă la 
unison cu tambalul. 

Ín mai putin de o paginá, compozitorul dezváluie astfel aproape toate 
,Sursele" sale de inspiratie: geamparaua, contrapunctul bachian, limbajul bartókian, 
toate acestea combinate in mod savant cu o scriiturá foarte moderná. Putem 
remarca de asemenea mersul cromatic descendent dintre másurile 9-12 la tambal, 
(baza acestuia dubleazá in mod frecvent mána stángá de la pian), intre notele do si 
mi, coborâre cromatică ce a fost deja remarcată în exemplul 1 al geamparalei 
dobrogene analizate mai sus. 


Exemplul 3: Siete esquinas, măsurile 9-12 

1 Analize detaliate în: Liliana-Isabela Apostu, La violonistique populaire roumaine dans les œuvres de Bela 
Bartok et de George Enescu, L'Harmattan, Paris, 2014. 

Un alt procedeu interesant este faptul de a „broda” cromatic în jurul unei 
„note-pivot”, această manieră fiind prezentă de asemenea în muzica multor 
compozitori care au apelat la inspiraţia folclorică, precum Bartók sau chiar Enescu. 

De exemplu, între măsurile 13 si 16, tambalul si mâna dreapta de la pian, 
încă odată la unison, realizează „broderii” cromatice descendente în jurul „notei- 
pivot” mi. 


Exemplul 4: Siete esquinas, măsurile 14-16 

Alte procedee împrumutate din limbajul popular românesc sunt accentele 
asimetrice, „ţiiturile” la țambal, „fioriturile” la vioară. Cu toate cá multe procedee 
de interpretare nu sunt detaliate în partitură, interpreţii de la vioară si de la țambal 
imbogátesc această creație mai ales în concert printr-un stil specific românesc. 
Astfel, Marian Măciucă utilizează o serie de procedee tehnice prin care gestica 
influenţează sunetul produs, cum ar fi glissando, „coup de doigt", portamentele cu 
arcusul etc. Glissando-ul este o tehnică foarte răspândită în interpretarea 
violonistică tradițională românească. Acest procedeu stilistic are un rol expresiv 
important, mai ales în piesele executate de către instrumentele cu coarde. Din 
punct de vedere tehnic, degetul care execută un glissando se plasează de obicei într- 
o pozitie ușor alungită pe coardă, și, executând o presiune fermă, cu încheietura de 
la mâna stângă pliată înspre exterior (mâna si braţul fiind destul de rigide), el se 
deplasează fără să părăsească coarda, între două note mai mult sau mai puțin 
îndepartate. Un tip şi mai specific de glissando, folosit mai ales de lăutari, este așa 
zisul „coup de doigt” în franceză, adică o alunecare extrem de rapidă între două 
note, sau un glissando imperceptibil pentru a atinge o notă reală. Alunecarea rapidă 

a degetului pe coardă poate da impresia de a „cânta fals”, dar acest procedeu este, 
dimpotrivă, un element de stil important în interpretarea muzicii populare, mai 
ales a celei românești. 

Trilul este alt procedeu de înfrumusețare a melodiilor, dar Gerardo Jerez le 
Cam îl utilizează în partitură mai ales ca element de acompaniament: vioara, care 
are un rol „tematic” şi „melodic” important, acompaniază în anumite pasaje pe 
așa-zisul stil de „ţiituri” în stil popular românesc, cum ar fi în măsurile 26 si 27 ale 
lucrării, la unison cu bandoneonul : 


Exemplul 5: Siete esquinas, măsurile 26-27 


O primă secțiune importantă şi coerentă a lucrării se încheie la măsura 29. 
Această secțiune ar putea fi considerată fie o „expoziţie de sonată”, fie o „expoziţie 
de fugă” stilizată, mai ales că zona intermediară pare să aibă rolul unei dezvoltări 
de fugă, în timp ce secţiunea finală, care începe la măsura 123, joacă rolul de stretto. 
Această manieră de a compune lucrarea de față ne face de asemenea să ne gândim 
în mod natural la lucrarea Fuga y Misterio de Astor Piazzolla, compozitor care cu 
siguranţă a avut o influență majoră asupra creativităţii lui Gerardo Jerez le Cam. 
„Dezvoltarea” lucrării, între măsurile 29-123, se realizează pe aceleași motive 
melodico-ritmice auzite deja în partea expozitivă. Compozitorul utilizează aici 
diferite procedee de ornamentare și augmentare melodică, mai ales la vioară și la 
bandoneon, cum ar fi mordentul, schimbarea de registru a melodiei (care apare 
intonată la octava superioară), diferite accentuări pe optimile melodice, ce au rolul 
de a decala ritmica inițială. O dinamizare a tambalului, care cântă optimile initiale 
dublându-le prin saisprezecimi începând cu măsura 55, aduce un nou tip de 
abordare în desfăşurarea lucrării, mai ales că vioara „dispare” din această secţiune 

până la măsura 66, unde noi accente decalate vor impune o subtilă modificare 
ritmică: 


Exemplul 6: Siete esquinas, măsurile 66-69 


Aceste accentuări ritmice pe canavaua de geampara pot evoca accentele 
prezente mai ales în muzica pentru tango-ul de dans, ca și ritmurile sincopate 
prezente la mâna stângă de la pian, la țambal si la bandoneon. 

Un alt element remarcabil, pe plan armonic de această dată, este obţinut 
prin intervalele disonante care rezultă din suprapunerea de game cromatice 
descendente la pian, țambal si bandoneon, fiecare din aceste instrumente intonând 
sunete diferite, care compun intervalica. Diverse alte procedee de scriitură, 
,imprumutate" de la J. S. Bach, din fugile sale, vor fi utilizate de Gerardo Jerez le 
Cam pe parcursul „dezvoltării”: întrebări-răspunsuri in „oglindă”, fragmentări, 
diminuări, toate acestea pe fundalul ritmic al geamparalei româneşti! 

Un element nou la vioară apare în măsura 119, unde violonistul trebuie să 
execute col legno câteva formule ritmice și mai complexe, aceasta amintind încă 
odată de practica ritmică bartókianá. Pe acest acompaniament ritmic al viorii va 
apărea în mod subtil ultima secţiune, pe care am putea-o califica drept stretto 
datorită dinamizării generale, începând cu tambalul si pianul, ale cărui figuratii de 
la mâna dreaptă sunt preluate de către vioară. Instrumentele continuă a-și inversa 
rolurile, fiind când „melodice“, când „ritmice”, când „armonice”, într-un vârtej 
,ametitor" care poate foarte bine să ne facă să ne gândim la dansurile populare 
românești care pot începe mai domolit, pentru a se termina cu repeziciune. 

Exemplul 7: Siete esquinas, măsurile 120-130 

Piesa se încheie cu o Coda de 11 măsuri, care aminteşte mai ales de 
accentele tango-ului argentinian prin accentuárile realizate la vioará in maniera col 
legno, la bandoneon si la mána dreaptá de la pian. 

Ín concluzie, Gerardo Jerez le Cam realizeazá in aceastá lucrare, foarte 
originalá ca stil si, mai ales, ca principiu, o sintezá intre ,muzici" de traditie 
diversá. El imbiná in mod foarte interesant instrumente ce ar putea fi privite la 
prima vedere ca fiind total incompatibile, cum ar fi tambalul si bandoneonul (desi 
am putut constata cá initial chiar si bandoneonul servea pentru a se cânta piese 
populare din repertoriul tárilor est-europene, inainte de a fi devenit instrumentul 
de bază al tangoului argentinian!). Bazându-se pe o tradiție de scriitură 
occidentală, îmbinând elemente de limbaj folosite într-o structură care datează deja 
din epoca barocă și anume fuga în stil J. S. Bach, el grefează elemente stilistice 
împrumutate din limbajul si din cercetările lui Bela Bartok, asa cum s-a putut 
constata pe parcursul analizei lucrării. Toate acestea se bazează la rândul lor pe 
elementele proprii ale geamparalei dobrogene, fără a neglija elementele specifice 
tango-ului argentinian, mai ales accentele caracteristice dar si atmosfera creată mai 
ales prin prezenţa sonoră a bandoneonului. Trebuie adăugat cá Gerardo Jerez le 
Cam face parte, cu ansamblurile lui, din noua generaţie de creatori moderni ce 

caută soluţii originale pe scena muzicală franceză. Ei sunt atât interpreți 
desávársiti, fiecare membru al formaţiei stăpânind la perfectie instrumentul său 
atât din punct de vedere tehnic, cât şi expresiv, dar si ,creatori-improvizatori", 
capabili să reinterpreteze de fiecare dată într o manieră nouă cu fiecare ocazie 
concertistică piesele propuse de liderul formațiilor respective, care este 
compozitorul Jerez le Cam însuși. 

